Сара Назарбаева «Барыс» орденімен марапатталды
"Сара Назарбаева «Барыс» орденімен марапатталды" | "https://abai.kz/post/102350"
TITLE: Сара Назарбаева «Барыс» орденімен марапатталды
URL: https://abai.kz/post/102350
META: "Сара Назарбаева «Барыс» орденімен марапатталды" | "https://abai.kz/post/102350"
DATE: 12.12.2019
AUTHOR(s): Abai.kz
TOTAL WORDS: 114
TEXT: Жылдағы дәстүр бойынша, Тәуелсіздік күні мерекесі қарсаңында бірқатар азаматтарға мемлекеттік наградалар тапсырылып жатыр. Олардың арасында өндіріс, бизнес, білім беру, денсаулық сақтау салаларының көрнекті өкілдері, әскери қызметшілер, құқық қорғау органдарының қызметкерлері, спортшылар, соғыс және еңбек ардагерлері, мәдениет және ғылым қайраткерлері бар. Ақорданың ресми сайтында Президент жарлығымен мемлекеттік награда алған азаматтардың аты-жөні жарияланды. Олардың қатарында еліміздің экс-президенті Нұрсұлтан Назарбаевтың жұбайы Сара Назарбаева да бар. - І дәрежелі «Барыс» орденімен Парламент Мәжілісінің депутаты С.Абдрахманов, ғалым және қоғам қайраткері Ә.Ахметов, жазушы Т.Әбдікұлы, Қазақстан Республикасының Тұңғыш Президенті – Елбасы Кеңсесінің басшысы М.Қасымбеков, «М. Әуезов атындағы Оңтүстік Қазақстан мемлекеттік университеті» РМК бас ғылыми қызметкері М.Мырзахметұлы, «Бөбек» балалар қорының президенті С.Назарбаева , опера әншісі Б.Төлегенова марапатталды, - делінген ресми жарлықта. Abai.kz
